L 24/4
DA
Den Europæiske Unions Tidende
3.2.2022
(10)
Afslutningsvis vil registreringen af betegnelsen »Ceylon Cinnamon« efter indsigerens opfattelse uretmæssigt beskytte et plantenavn, der har et friholdelsesbehov, som geografisk betegnelse.
Desuden bør en betydelig andel af varer, der er tilgængelige på markedet, efter registreringen omdøbes, idet det ikke længere vil være tilladt at anvende deres etablerede navne, som er kendt af forbrugerne, herunder henvisningen til plantearten Cinnamomum ceylanicum.
(11)
Ansøgeren erklærede, at »Ceylon cinnamon« ikke var i modstrid med et plantenavn efter dennes mening, fordi det internationalt godkendte botaniske navn, hvorfra »Ceylon cinnamon« bliver fremstillet, ikke er Cinnamomum ceylanicum, som insigeren gav udtryk for, men Cinnamomum verum.
Cinnamomum zeylanicum eller Cinnamomum ceylanicumbetragtes som synonymer til Cinnamonum verum.
Betegnelsen »Ceylon cinnamon« er derfor ikke i modstrid med det plantenavn, hvorfra produktet med betegnelsen opnås.
Endvidere understregede ansøgeren, at den betegnelse, der skal beskyttes, ikke er et plantenavn, og at betegnelsen zeylanicum eller ceylanicum kommer fra det historiske navn Ceylon.
(12)
Kommissionen har vurderet argumenterne i de begrundede indsigelser og de oplysninger, som den har modtaget vedrørende konsultationerne mellem de berørte parter.
(13)
Betegnelsen »Ceylon cinnamon« henviser til et produkt, der har særlige egenskaber og karakteristika, især med hensyn til dets stærke organoleptiske karakter.
Desuden har betegnelsen et veletableret omdømme.
Den opfylder derfor kravet om registrering som beskyttet geografisk betegnelse.
(14)
I EF-Sortsmyndighedens (OCVV) sortsdatabase er udtrykket »Ceylan«, der svarer til arten med det latinske navn Cinnamomum verum J., registreret i Mexico.
Forskellige varemærker og betegnelser er registreret i sortsdatabasen, der indeholder udtrykket »Ceylon« eller udtrykket »Cinnamon«, men ingen af dem henviser til arten Cinnamomum ceylanicum.
(15)
I »Leitsätze des Deutschen Lebensmittelbuchs für Gewürze und andere würzende Zutaten« er der begrænset bevismæssig og juridisk værdi i kollisionen mellem en betegnelse på en plantesort og en betegnelse, der skal registreres i EU's register over beskyttede oprindelsesbetegnelser og beskyttede geografiske betegnelser i henhold til forordning (EU) nr.
1151/2012.
(16)
Det produkt, som den betegnelse, der blev ansøgt om registrering for, henviser til, har oprindelse i Sri Lanka, hvis tidligere navn Ceylon fortsat er kendt vidt og bredt i dag.
Derfor kan betegnelsen »Ceylon cinnamon« i sig selv vildlede forbrugerne med hensyn til produktets oprindelse.
I henhold til artikel 6, stk.
2, i forordning (EU) nr.
1151/2012 er betingelserne for kollision mellem navne og risikoen for at vildlede forbrugerne indbyrdes forbundet.
I lyset af ovenstående må registreringen af betegnelsen »Ceylon cinnamon« som beskyttet geografisk betegnelse (BGB) ikke være i modstrid med denne bestemmelse.
(17)
Desuden mener Kommissionen, at registreringen af »Ceylon cinnamon« som en beskyttet geografisk betegnelse ikke vil forhindre anvendelsen på mærkningen af det botaniske navn Cinnamomum zeylanicum eller Cinnamomum ceylanicum eller andre synonymer for botaniske navne for kanelprodukter fra planter, der har disse botaniske navne, og som dyrkes uden for det geografiske område, forudsat at betingelserne i artikel 42 i forordning (EU) nr.
1151/2012 overholdes, og desuden forudsat at etiketten tydeligt viser angivelsen af oprindelseslandet og ikke indeholder nogen yderligere henvisning til Sri Lanka.
Det vil desuden sikre, at forbrugerne informeres korrekt i forhold til det produkt, der markedsføres under den registrerede betegnelse BGB.
(18)
Derfor bør betegnelsen »Ceylon Cinnamon« (BGB) opføres i registret over beskyttede oprindelsesbetegnelser og beskyttede geografiske betegnelser.
(19)
Foranstaltningerne i denne forordning er i overensstemmelse med udtalelse fra Komitéen for Kvalitetspolitikken for Landbrugsprodukter —